CELEX: 32006R0706
Language: sl
Date: 2006-05-08 00:00:00
Title: Uredba Komisije (ES) št. 706/2006 z dne  8. maja 2006  ki spreminja Uredbo (ES) št. 1702/2003 v zvezi z obdobjem med katerim lahko države članice izdajajo potrdila z omejeno veljavnostjo   (Besedilo velja za EGP)

9.5.2006   
            
            
               SL
            
            
               Uradni list Evropske unije
            
            
               L 122/16
            
         
      UREDBA KOMISIJE (ES) št. 706/2006
   z dne 8. maja 2006
   ki spreminja Uredbo (ES) št. 1702/2003 v zvezi z obdobjem med katerim lahko države članice izdajajo potrdila z omejeno veljavnostjo
   (Besedilo velja za EGP)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Uredbe (ES) št. 1592/2002 Evropskega parlamenta in Sveta z dne 15. julija 2002 o skupnih predpisih na področju civilnega letalstva in ustanovitvi Evropske agencije za varnost v letalstvu (1), in zlasti člena 5(4) in 6(3),
   ob upoštevanju naslednjega:
   
               (1)
            
            
               Uredba (ES) št. 1592/2002 je bila izvedena z Uredbo Komisije (ES) št. 1702/2003 z dne 24. septembra 2003 o določitvi izvedbenih določb za certificiranje zrakoplovov in sorodnih proizvodov, delov in naprav glede plovnosti in okoljske ustreznosti ter potrjevanje projektivnih in proizvodnih organizacij (2).
            
         
               (2)
            
            
               Člen 5(2) Uredbe (ES) št. 1702/2003 navaja, da z odstopanjem od odstavka 21A.159 njene priloge, države članice lahko izdajajo potrdila z omejeno veljavnostjo do 28. septembra 2005.
            
         
               (3)
            
            
               Člen 5(5) Uredbe (ES) št. 1702/2003 določa, da Evropska agencija za varnost v letalstvu (v nadaljnjem besedilu „Agencija“) pravočasno ovrednoti učinke določb te Uredbe na trajanje veljavnosti potrditev, da bi pripravila mnenje za Komisijo, vključno z možnimi spremembami omenjene Uredbe.
            
         
               (4)
            
            
               Agencija se je lotila tega vrednotenja in zaključila, da bi nov rok moral biti tak, da bi državam članicam omogočal prilagoditev njihovih nacionalnih zakonodaj sistemu potrdil z neomejeno veljavnostjo.
            
         
               (5)
            
            
               Določba o vrednotenju s strani Agencije ni več potrebna. To določbo je potrebno izbrisati.
            
         
               (6)
            
            
               Uredba (ES) št. 1702/2003 se skladno s tem spremeni.
            
         
               (7)
            
            
               Ukrepi, predvideni s to uredbo, temeljijo na mnenju, ki ga je izdala Agencija v skladu s členoma 12(2)(b) in 14(1) Uredbe (ES) št. 1592/2002.
            
         
               (8)
            
            
               Ukrepi, predvideni s to uredbo, so v skladu z mnenjem Odbora, ustanovljenim s členom 54 Uredbe (ES) št. 1592/2002 –
            
         SPREJELA NASLEDNJO UREDBO:
   Člen 1
   Člen 5 Uredbe (ES) št. 1702/2003 se spremeni:
   
               (a)
            
            
               V odstavku 2 se „28. septembra 2005“ nadomesti z „28. septembra 2007“.
            
         
               (b)
            
            
               Odstavek 5 se izbriše.
            
         Člen 2
   Ta uredba začne veljati dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 8. maja 2006
      
         
            Za Komisijo
         
         Jacques BARROT
         
         
            Podpredsednik
         
      
   
   
      (1)  UL L 240, 7.9.2002, str. 1. Uredba, kakor je bila nazadnje spremenjena z Uredbo Komisije (ES) št. 1701/2003 (UL L 243, 27.9.2003, str. 5).
   
      (2)  UL L 243, 27.9.2003, str. 6. Uredba, kakor je bila spremenjena z Uredbo (ES) št. 381/2005 (UL L 61, 8.3.2005, str. 3).